**Polasaí Iontrála Gaelscoil Mhic Amhlaigh**

***Lána an Mhuilleora, Cnoc na Cathrach, Gaillimh***

**Uimhir rolla: 19994G**

***Pátrún na Scoile: Easpag na Gaillimhe,******Chill Mac Duach agus Chill******Fhionnúrach, an tEaspag Michael Duignan.***

## **Réamhrá**

Comhlíonann an Polasaí Iontrála seo ceanglais an Achta Oideachais 1998, an Achta Oideachais (Iontráil i Scoileanna) 2018 agus an Achta um Stádas Comhionann 2000. Agus an polasaí seo á dhréachtú, chuaigh bord bainistíochta na scoile i gcomhairle le foireann na scoile, le pátrún na scoile agus le tuismitheoirí páistí atá ag freastal ar an scoil.

D'fhaomh an pátrún scoile an polasaí ar an [dáta]. Tá sé foilsithe ar shuíomh gréasáin na scoile agus cuirfear ar fáil i gcóip chrua é, ar iarratas d'aon duine a iarrann é.

Tá na dátaí agus na hamlínte ábhartha do pholasaí iontrála Gaelscoil Mhic Amhlaigh leagtha amach sa bhfógra maidir le hiontráil bhliantúil na scoile a fhoilsítear go bliantúil ar shuíomh gréasáin na scoile seachtain amháin ar a laghad roimh thús an phróisis iontrála don scoilbhliain lena mbaineann.

Ní mór an polasaí seo a léamh in eindí leis an bhfógra maidir le hIontráil Bhliantúil na scoile don scoilbhliain lena mbaineann.

Foilsítear an fhoirm iarratais i gcomhair iontrála ar shuíomh gréasáin na scoile agus cuirfear cóip chrua di ar fáil d’aon duine a iarrann sin.

Sa gcás nach bhfuil an leagan Gaeilge agus an leagan Béarla ag teacht le chéile is ag an leagan Gaeilge a bheidh forlámhas.

## **2. Spiorad sainiúil agus cuspóirí ginearálta na scoile**

|  |
| --- |
| Bunscoil náisiúnta lán-Ghaelach Ghaeltachta chomhoideachais le héiteas Caitliceach faoi phátrúnacht Easpag na Gaillimhe, Chill Mhic Dhuach agus Chill Fhionnúrach, an tEaspag Michael Duignan, is ea Gaelscoil Mhic Amhlaigh.Bunaíodh an scoil sa bhliain 1993 leis na haidhmeanna seo leanas:* Is príomhchuspóir de chuid na scoile í an Ghaeilge a chothú .
* Bunscolaíocht trí mheán na Gaeilge a chur ar fáil do pháistí as teaghlaigh gurb í an Ghaeilge an gnáth –theanga iontu;
* Bunscolaíocht trí mheán na Gaeilge a chur ar fáil do pháistí Chnoc na Cathrach agus an ceantar maguaird agus a chur ar a gcumas bheith ina gcainteoirí líofa Gaeilge;
* Forbairt a dhéanamh ar an dúchais Ghaelach trí fhorbairt an Oideachaisagus an pháiste***; ‘S é mána na scoile ná Forbairt an dúchais , Forbairt Iomlán an pháiste;***
* Timpeallacht Ghaelach a chur ar fáil agus dúil sa Ghaeilge agus i saíocht na Gaeilge a chothú i measc na bpáistí agus a gcuid tuismitheoirí/caomhnóirí le go mbeidh gach éinne bródúil as a gcultúir agus a n-oidhreacht Ghaelach. Forbairt iomlán chomchuí na bpáistí a chothú: cognaíoch, intleachtúil, fisiciúl, cultúrtha, morálta agus spioradálta agus freisin gaol beo le Dia agus an cine daonna a chur chun tosaigh chomh maith le fealsúnacht saoil na Críostaíochta.

Ciallaíonn ‘éiteas Caitliceach’ éiteas agus spiorad sainiúil na hEaglaise Caitlicí Rómhánaí, a chuireann chun cinn :1. Forbairt iomlán na bpáistí – idir intleachtúil, mhothálach, fhisiciúil, spioradálta , aeistéitiúil agus shóisialta
2. Gaol beo le Dia agus le daoine eile
3. Fealsúnacht saoil bunaithe ar chreideamh i nDia agus ar shaol , ar bhás agus ar aiséirí Íosa ; agus
4. Oiliúint na ndaltaí sa gcreideamh Caitliceach

Cuirfimid oideachas reiligiúnda ar fáil do na páistí de réir theagasc, chleachtais agus thraidisiúin na hEaglaise Caitlicí Rómhánaí agus /nó de réir mar a leagan Comhdháil Easpag na hÉireann amach. Cleachtaítear paidreoireacht mar chuid den lá scoile.De réir S.15 (2) (b) den Acht Oideachais 1998 , seasfaidh Bord Bainistíochta na scoile le , agus beidh sé freagrach don phátrún as , spiorad sainiúil na scoile de réir luachanna cultúrtha, oideachasúla, mórálta , reiligiúnda, sóisialta , teangúla agus spioradálta a threoraíonn cuspóirí agus reachtáil na scoile.Is é cuspóirí Gaelscoil Mhic Amhlaigh ná sár-oideachas lán Ghaelach Ghaeltachta Caitliceach a chur ar fáil do pháistí na scoile mar bhunscoil chomhoideachais.Cuirfimid ár bPolasaí agus misean i bhfeidhm trí:* Cumarsáid agus nasc oscailte , sláintiúil, tuisceanach, comhoibreach, flaithiúil a chothú le Pobal na Scoile;
* Chothrom na Féinne a thabhairt do Phobal na Scoile ar bhealach cairdiúil , cothrom agus réasúnta;
* bhéim a chur ar fhorbairt Phobal na Scoile mar shaoránaigh d’Éirinn agus den domhan;
* mheas orainn féin , meas ar dhaoine eile, meas ar thimpeallacht , meas ar ár gcultúr Gaelach agus ar chultúir eile a chothú;
* bhéim a chur ar shábháilteacht , ar shonas agus ar shástacht páistí;
* na páistí a réiteach don oideachas iarbhunscoile agus don saol amach rompu.

Creidimid go bhfuil na haidhmeanna agus an polasaí seo ag teacht le fís an Choiste bhunaithe. |

## **3. Ráiteas maidir le hIontráil**

Ní dhéanfaidh Gaelscoil Mhic Amhlaigh idirdhealú maidir le dalta a ligean isteach i scoil ar bhonn aon cheann díobh seo a leanas:

1. inscne an dalta nó an iarratasóra i leith an dalta lena mbaineann,
2. stádas sibhialta an dalta nó an iarratasóra i leith an dalta lena mbaineann,
3. stádas teaghlaigh an dalta nó an iarratasóra i leith an dalta lena mbaineann,
4. gnéaschlaonadh an dalta nó an iarratasóra i leith an dalta lena mbaineann,
5. reiligiún an dalta nó an iarratasóra i leith an dalta lena mbaineann,
6. bunús mhíchumas an dalta nó an iarratasóra i leith an dalta lena mbaineann,
7. cine an dalta nó an iarratasóra i leith an dalta lena mbaineann,
8. dalta nó iarratasóir ó phobal an lucht siúil i leith an dalta lena mbaineann, nó
9. riachtanais speisialta oideachais a bheith ag an dalta nó ag an iarratasóir i leith an dalta lena mbaineann.

De réir Alt 61 (3) den Acht Oideachas 1998, forléireofar ‘foras stádais shibhialta', 'foras míchumais', 'leithcheal', 'foras stádas teaghlaigh', 'foras inscne', 'foras cine', 'foras reiligiúin', 'foras gnéaschlaonta' agus 'foras pobail Taistil' de réir alt 3 den Acht um Stádas Comhionann 2000.

Comhoibreoidh Gaelscoil Mhic Amhlaigh leis an CNOS i gcomhlíonadh feidhmeanna na Comhairle faoin Acht um Oideachas do Dhaoine a bhfuil Riachtanais Speisialta Oideachais acu 2004 maidir le soláthar oideachais do leanaí a bhfuil riachtanais speisialta oideachais acu, lena n-áirítear soláthar agus feidhmiú rang nó ranganna speisialta nuair a iarrann an Chomhairle a leithéid .

Comhlíonfaidh Gaelscoil Mhic Amhlaigh le haon ordúchán a sheirbheálfar ar an mbord nó ar an bPátrún faoi alt 37(A) agus 67(4)(b) .

**Gach scoil shainchreidmheach**

Is scoil í Gaelscoil Mhic Amhlaigh arb é an cuspóir atá aici oideachas a sholáthar i dtimpeallacht a chuireann luachanna reiligiúnacha áirithe chun cinn agus ní dhéanann sí idirdhealú i gcás nuair a dhiúltaíonn sí cead isteach do dhalta nach Caitliceach é/í agus cruthaítear go bhfuil an diúltú riachtanach chun éiteas na scoile a choinneáil.

## **4. Na catagóirí de Riachtanais Speisialta Oideachais a ndéantar freastal orthu sa scoil/sa rang speisialta**

|  |
| --- |
| Níl rang speisialta ag Gaelscoil Mhic Amhlaigh faoi láthair. |

**5. Daltaí a Ligean Isteach**

Ligfidh an scoil seo isteach gach dalta atá ag lorg iontrála ach amháin sna cásanna a leanas –

1. sa gcás go bhfuil ró-éileamh ar an scoil (féach [alt 6](#_Ró-iarratas_(ní_mór) thíos le haghaidh tuilleadh sonraí)
2. sa gcás go dteipeann ar thuismitheoir dalta, nuair a éilíonn an Príomhoide é de réir alt 23(4) den Acht Oideachais (Leas) 2000, a dhearbhú i scríbhinn go bhfuil cód iompair na scoile inghlactha dó nó di agus go ndéanfaidh sé nó sí gach iarracht réasúnach lena chinntiú go gcomhlíonfaidh an dalta an cód sin.
3. **Scoileanna bhunoideachais Sainchreidmheacha**

**Is scoil Chaitliceach í Gaelscoil Mhic Amhlaigh agus féadfaidh sí diúltú glacadh le duine nach dalta den reiligiúin Chaitlicí é/í sa gcás go gcruthaítear go bhfuil an diúltú riachtanach chun éiteas na scoile a choinneáil.**

## **6. Ró-iarratas**

Sa chás go bhfuil ró-éileamh ar an scoil, cuirfidh an scoil na critéir roghnaithe seo a leanas i bhfeidhm san ord ina bhfuil siad thíos maidir leis na hiarratais a fhaightear taobh istigh den amlíne le hiarratais a fháil mar atá leagtha amach i bhfógra iontrála na scoile agus cinneadh a dhéanamh aici i leith na n-iarratas ar chead isteach.

|  |
| --- |
| Tá sé de cheart ag an mBord Bainistíochta uasmhéid líon na bpáistí in aon rang ar leith agus sa scoil ina hiomláine a leagadh síos. Beidh an uasmhéid sonraithe sa bhfógra iontrála bhliantúla . I gcás ró-éilimh, is mar seo a dháilfear na háiteanna: **Naíonáin Shóisireacha** Glacfar le hiarratais do pháistí a bheidh 4 bliana d’aois, ar a laghad, roimh an 1 Meán Fómhair den bhliain iarratais. Is mar seo a chuirfear ord ar na hiarrthóirí sa chatagóir sin. Cuirfear na hiarrthóirí i ngach fochatagóir thíos in ord de réir chrannchuir phoiblí. 1. **Siblín** le dalta atá ag freastal ar an scoil a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
2. **Siblín**  le hiardhalta a d’fhreastal ar an scoil ar feadh dhá bhliain ar a laghad a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
3. **Páistí de chuid iarscoláirí na scoile** ( Tuismitheoirí & Seantuismitheoirí) a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh,( uasmhéid de 25% de na spásanna atá ar fáil mar atá leagtha amach i bhfógra iontrála bliantúil na scoil), **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
4. Páistí a bheidh ceithre bliana d’aois ar a laghad , roimh an 1 Bealtaine den scoilbhliain ina bhfuil áit á lorg sa scoil dóibh **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
5. **Siblín** le dalta atá ag freastal ar an scoil a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh.
6. **Siblín**  le hiardhalta a d’fhreastal ar an scoil ar feadh dhá bhliain ar a laghad a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh.
7. **Páistí de chuid iarscoláirí na scoile** ( Tuismitheoirí & Seantuismitheoirí) a bheidh ceithre bliana d’aois ar a laghad , roimh 1 Bealtaine den scoilbhliain ina bhfuil áit á lorg sa scoil dóibh,( uasmhéid de 25% de na spásanna atá ar fáil mar atá leagtha amach i bhfógra iontrála bliantúil na scoil).
8. Iarrthóirí eile a fuaireamar roimh an dáta deireanach d’iarratais de réir an fhógra bhliantúil a bheidh ceithre bliana d’aois ar a laghad , roimh an 1 Bealtaine den scoilbhliain ina bhfuil áit á lorg sa scoil dóibh.
9. **Siblín** le dalta atá ag freastal ar an scoil a bheidh ceithre bliana d’aois ar a laghad , *tar éis 1 Bealtaine* ach roimh an 1 Mean Fomhair den scoilbhliain ina bhfuil áit á lorg sa scoil dóibh dóibh **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
10. **Siblín** le hiardhalta a d’fhreastal ar an scoil ar feadh dhá bhliain ar a laghad a bheidh ceithre bliana d’aois ar a laghad , *tar éis 1 Bealtaine* ach roimh an 1 Mean Fomhair den scoilbhliain ina bhfuil áit á lorg sa scoil dóibh **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil , ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
11. **Páistí de chuid iarscoláirí na scoile ( Tuismitheoirí & Seantuismitheoirí)** a bheidh ceithre bliana d’aois ar a laghad *, tar éis 1ú Bealtaine* ach roimh 1ú Meán Fómhair den scoilbhliain ina bhfuil áit á lorg sa scoil dóibh (uasmhéid de 25% de na spásanna atá ar fáil mar atá leagtha amach i bhfógra iontrála bliantúil na scoil) **go bhfuil leibhéal líofachta sa Ghaeilge acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil, ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
12. Páistí a bheidh ceithre bliana d’aois ar a laghad *tar éis an 1ú Bealtaine* ach roimh an 1 Mean Fómhair den scoilbhliain ina bhfuil áit a lorg sa scoil dóibh **go bhfuil leibhéal líofachta acu atá ar leibhéal a mbeifeá ag súil leis dá mbeadh an teanga á labhairt mar ghnáthmhodh cumarsáide i suíomh neamhoideachasúil, ag tógáil san áireamh aois agus aon riachtanais speisialta oideachais atá ag an bpáiste agus go mbeadh an dóchúlacht go n-imeodh an líofacht luaite ar gcúl muna scaoilfí an páiste isteach i scoil Ghaeilge.**
13. **Siblín** le dalta atá ag freastal ar an scoil a bheidh ceithre bliana d’aois ar a laghad , *tar éis 1 Bealtaine* ach roimh an 1 Mean Fomhair den scoilbhliain ina bhfuil áit á lorg sa scoil dóibh dóibh
14. **Siblín** le hiardhalta a d’fhreastal ar an scoil ar feadh dhá bhliain ar a laghad a bheidh ceithre bliana d’aois ar a laghad , *tar éis 1 Bealtaine* ach roimh an 1 Mean Fomhair den scoilbhliain ina bhfuil áit á lorg sa scoil dóibh
15. **Páistí de chuid iarscoláirí na scoile ( Tuismitheoirí & Seantuismitheoirí)** a bheidh ceithre bliana d’aois ar a laghad *, tar éis 1ú Bealtaine* ach roimh 1ú Meán Fómhair den scoilbhliain ina bhfuil áit á lorg sa scoil dóibh. (uasmhéid de 25% de na spásanna atá ar fáil mar atá leagtha amach i bhfógra iontrála bliantúil na scoil).
16. **Iarrthóirí eile a fuaireamar roimh an dáta deireanach d’iarratais de réir an fhógra bhliantúil a bheidh ceithre bliana d’aois ar a laghad , tar éis an 1ú Bealtaine ach roimh 1ú Meán Fomhair den scoilbhliain ina bhfuil áit á lorg sa scoil dóibh.**
17. Iarrataisí dheireanacha

Nóta: Sa gcás gur mian le tuismitheoirí/caomhnóirí go n-áireofaí a bpáiste mar pháiste a bhfuil leibhéal líofachta sroichte aige/ aici sa nGaeilge tabharfar cuireadh don tuismitheoir fianaise a chur ar fáil chun an líofacht sin a léiriú don Príomhoide. Is gá an fhianaise sin a chur ar fáil leis an iarratas. Má lorgaíonn tuismitheoirí cruinniú sa scoil chun fianaise a chur ar fáil , tabharfaí an Príomhoide an deis sin dóibh más sin é mian an tuismitheoir.Muna nglactar leis an bhfianaise cuirfear an páiste i gcatagóir eile, de réir mar is cuí. **Más mó líon na n-iarratas in aon chatagóir ná líon na spásanna ar fáil don chatagóir sin, cuirfear na hiarrthóirí go léir sa chatagóir sin in ord ar bhonn crannchuir.** |

## **An méid nach mbreithneofar ná nach gcuirfear san áireamh**

De réir alt 62(7)(e) den Acht Oideachais 1998, ní dhéanfaidh an scoil aon cheann díobh seo a leanas a bhreithniú ná a chur san áireamh agus iarratais ar chead isteach á gcinneadh nó nuair a bhíonn dalta á c(h)ur ar liosta feithimh le haghaidh iontrála sa scoil.

|  |
| --- |
| 1. freastal roimh ré ag dalta ar réamhscoil nó ar sheirbhís réamhscoile, lena n-áirítear naíonraí,
2. íocaíocht táillí nó ranníocaíochtaí (cibé slí a dtuairiscítear é) leis an scoil;
3. cumas, scileanna nó inniúlacht acadúil an dalta seachas de réir fhorálacha alt 62(9) den Acht
4. gairm, stádas airgeadais, cumas acadúil, scileanna nó inniúlacht tuismitheoirí dalta;
5. ceanglas go bhfreastalóidh dalta, nó a t(h)uismitheoirí ar agallamh, lá oscailte nó cruinniú eile mar choinníoll iontrála
6. ceangal dalta leis an scoil de bhua duine dá t(h)eaghlach nó dá teaghlach ag freastal ar an scoil nó a bhí ag freastal ar an scoil roimhe sin;
* seachas i gcás sibliní dalta a fhreastalaíonn ar an scoil nó a d’fhreastail ar an scoil, de réir mar ata leagtha amach thuas .
* seachas páistí de chuid iarscoláirí na scoile( Tuistí nó Seantuistí) ar a bhfuil uasmhéid de 25% de na spásanna atá ar fáil ceadaithe

mar atá leagtha amach i bhfógra iontrála bliantúil na scoile1. an dáta agus an t-am ar ghlac an scoil le hiarratas iontrála,
* Tá sé sin faoi réir an iarratais a bheith faighte ag am ar bith le linn na tréimhse a shonraítear chun iarratais a fháil mar atá leagtha amach i bhfógra iontrála bliantúil na scoile don scoilbhliain lena mbaineann.
* Tá sé sin faoi réir freisin ag an scoil tairiscintí a dhéanamh bunaithe ar liostaí feithimh reatha (suas go dtí an 31ú Eanáir 2025 amháin).
 |

## **Cinntí ar iarratais**

Béidh na cinntí ar fad maidir le hiarratais ar iontráil chuig Gaelscoil Mhic Amhlaigh bunaithe ar na nithe a leanas:

* Polasaí iontrála na scoile;
* Fógra iontrála bliantúil na scoile ;
* An fhaisnéis a chuir an t-iarratasóir ar fáil i bhfoirm iarratais oifigiúil na scoile a fuarthas le linn na tréimhse atá sonraithe inár bhfógra iontrála bliantúil chun iarratais a fháil;

Féach cuid 14 & 15 thíos.

Ní úsáidfear critéir roghnúcháin nach n-áirítear inár bpolasaí iontrála scoile chun cinneadh a dhéanamh maidir le hiarratas ar áit i nGaelscoil Mhic Amhlaigh.

## **Cinntí a chur in iúl d'iarratasóirí**

Cuirfear iarratasóirí ar an eolas i ríomhphoist/ scríbhinn maidir le cinneadh na scoile, laistigh den amlíne atá leagtha amach sa bhfógra bliantúil iontrála.

Mura dtairgtear áit do pháiste inár scoil, cuirfear na cúiseanna nár tairgeadh áit dó nó dí ar fáil i scríbhinn don iarratasóir, lena n-áirítear, nuair is infheidhme, sonraí maidir le rangú an dalta i gcoinne na gcritéar roghnúcháin agus na sonraí faoi áit an dalta ar an liosta feithimh don scoilbhliain lena mbaineann.

***Cuirfear teimpléid ar fáil chuige seo.***

Cuirfear iarratasóirí ar an eolas faoin gceart chun athbhreithniú/ceart achomhairc a lorg maidir le cinneadh na scoile (féach [alt 18](#_An_ceart_chun)thíos le haghaidh tuilleadh sonraí).

## **10.** **Glacadh le tairiscint áite ag iarratasóir- treoir don tuismitheoir/chaomhnóir**

Agus tairiscint iontrála á glacadh agat ó Gaelscoil Mhic Amhlaigh, ní mór duit an méid a leanas a léiriú—

(i) cé acu an bhfuil nó nach bhfuil glactha agat le tairiscint iontrála ar scoil nó ar scoileanna eile. Má ghlac tú le tairiscint den sórt sin, ní mór duit sonraí na tairisceana nó na dtairiscintí lena mbaineann a chur ar fáil freisin.

(ii) cé acu an bhfuil iarratas déanta agat ar thairiscint iontrála ó scoil nó ó scoileanna eile nó cé acu an bhfuil tú ag fanacht lena dheimhniú, agus má tá, ní mór duit sonraí na scoile nó na scoileanna eile lena mbaineann a chur ar fáil.

***Cuirfear teimpléid ar fáil chuige seo.***

## **11. Cúinsí nach féidir tairiscintí a dhéanamh ina leith nó a tharraingt siar**

Ní féidir le Gaelscoil Mhic Amhlaigh tairiscint iontrála a dhéanamh nó is féidir tairiscint a tharraingt siar, sna cásanna a leanas —

1. déantar amach go bhfuil an fhaisnéis atá san iarratas bréagach nó míthreorach.
2. teipeann ar iarratasóir glacadh le tairiscint iontrála ar nó roimh an dáta atá leagtha amach i bhfógra iontrála bliantúil na scoile.
3. má theipeann ar thuismitheoir páiste , nuair a éilíonn an Príomhoide é de réir alt 23(4) den Acht Oideachais (Leas) 2000, a dhearbhú i scríbhinn go bhfuil cód iompair na scoile inghlactha dó nó di agus go ndéanfaidh sé nó sí gach iarracht réasúnach lena chinntiú go gcomhlíonfaidh an dalta an cód sin; nó
4. teipeann ar iarratasóir riachtanais a chomhlíonadh chun 'glacadh le tairiscint' mar atá leagtha amach in [alt 10](#_Glacadh_le_tairiscint)thuas.

***Cuirfear teimpléid den litir tairisceana ar fáil.***

## **12. Sonraí a roinnt le scoileanna eile**

Ba chóir d'iarratasóirí a bheith feasach go gceadaítear le hAlt 66(6) den Acht Oideachas (Iontráil Scoileanna), 2018 comhroinnt sonraí idir scoileanna d'fhonn iontráil éifeachtach daltaí a éascú.

Ceadaíonn Alt 66(6) do scoil liosta daltaí a chur ar fáil do phátrún nó do Bhord Bainistíochta eile maidir le daltaí a bhfuil-

* iarratas iontrála chuig na scoile fáighte uathu ;
* áit tairiscíthe sa scoil dóibh nó
* áit tairiscithe sa scoil glacadh acu.

Is féidir leis na sonraí seo leanas bheith mar chuid den liosta:

* an dáta a fuair an scoil iarratas iontrála;
* an dáta a rinne an scoil áit a thairiscint;
* an dáta a ghlac an iarrthóir leis an áit sa scoil;
* Sonraí pearsanta an dalta ar a n-áirítear ainm, seoladh, dáta breithe, agus uimhir PPS.

## **13. Liosta feithimh i gcás ró-iarratais**

I gcás go mbeidh níos mó iarratas ar an scoilbhliain lena mbaineann ná na háiteanna atá ar fáil, tiomsófar liosta feithimh de dhaltaí nár éirigh lena n-iarratas ar iontráil chuig Gaelscoil Mhic Amhlaigh mar gheall ar ró-éileamh ar an scoil agus beidh siad bailí don scoilbhliain ina bhfuil cead isteach á lorg.

Tá socrúchán ar liosta feithimh Gaelscoil Mhic Amhlaigh san ord tosaíochta a leagtar síos d'iarratais na ndaltaí tar éis don scoil na critéir roghnúcháin a chur i bhfeidhm de réir an pholasaí iontrála seo.

Cuirfear iarrthóirí a fháightear iarratais deirneach uathu, taréis an dáta a luaitear ar an bhfógra bhliantúil iontrála ,ag deireadh an liosta feitheamh de réir an dáta a fuarthas a n-iarratais.

Déanfar tairiscintí maidir le haon áiteanna ina dhiaidh sin a bheidh ar fáil don scoilbhliain agus lena linn a bhfuil cead isteach á lorg ina leith maidir leis na daltaí sin ar an liosta feithimh, de réir an oird tosaíochta ar cuireadh na daltaí ar an liosta.

## **14. Iarratais Dhéanacha**

Breithneofar agus déanfar cinneadh ar gach iarratas ar chead isteach a fhaightear tar éis an dáta deiridh mar atá leagtha amach san fhógra iontrála bliantúil de réir pholasaí iontrála ár scoile, de réir an Achta um Iontrálacha Scoile 2018 agus de réir aon rialacháin a rinneadh faoin Acht sin.

Cuirfear cinneadh i n-iúl d’ iarrthóirí a bhí déanach lena n-iarratais taobh istigh de 3 seachtainí ón am a fháigheann an scoil iarratas uathu. Déanfar áit a thairiscint d’ iarrthóirí a bhíonn déanach lena n-iarratas má bhíonn áit ar fáil. Muna bhfuil áit ar fáil, cuirfear ainm an iarrthóir ar liosta feitheamh de réir roinn 13 .

## **15. Nósanna imeachta maidir le daltaí a ligean isteach i mblianta eile agus le linn na scoilbhliana**

|  |
| --- |
| Seo a leanas nósanna imeachta na scoile maidir le daltaí a ligean isteach nach bhfuil glactha isteach sa scoil cheana féin chuig ranganna nó blianta seachas grúpa iontrála na scoile:**Clárúcháin sna Naíonáin Shinsearacha:**Má bhíonn folúnta(i)s sna Naíonáin Shinsearacha agus níos mó iarratas ar áiteanna ná mar atá folúntas, dáilfear na háiteanna sin de réir na gcritéir do na Naíonáin Shóisireacha.**Clárúchán i Ranganna seachas na Naíonáin Shóisearacha & Shinsearacha :** * Glacfar le páistí i ranganna 1-6 má tá spás sa rang, agus má shíleann an Príomhoide/Bord Bainistíochta cumas Gaeilge an pháiste a bheith ar leibhéal a ligfeadh don pháiste feidhmiú agus foghlaim sa rang agus nach mbeadh ar dhaltaí eile iompú ar theanga eile chun cumarsáid a dhéanamh. **Is faoin tuismitheoir/caomhnóir a bheidh sé fianaise chuige seo a chur faoi bhráid an Bhord Bainistíochta leis an iarratas.**
* Is gá do thuismitheoirí/caomhnóirí ar mian leo iarratas a dhéanamh ar áit in aon rang seachas Naíonáin Shóisearacha litir iarratais chuige sin a scríobh chuig Cathaoirleach an Bhoird Bainistíochta. Is é an Bord Bainistíochta a dhéanfaidh an cinneadh faoi pháistí a ghlacadh in aon rang eile.
* Má fhaighimid iarratais d’áit i rith na bliana déileálfar leis ag an gcéad chruinniú eile den Bhord Bainistíochta. Má tá folúntas/ folúntais i rang agus níos mó iarratas ná mar atá folúntais cuirfear in ord iad de réir na gcritéar céanna atá leagtha amach thuas do na Naíonáin Shóisireacha. Caithfear fianaise ar leibhéal sásúil líofacht sa Ghaeilge a chur ar fáil sula dtairsceofar áit. Muna nglacann an Bord Bainistíochta leis an bhfianaise, tairsceofar an áit don chéad iarrthóir eile.

 * Is ag cruinniú na Bealtaine den Bhord Bainistíochta a dhéileálfar le hiarratais atá faighte roimhe sin don chéad scoilbhliain eile. Déileálfar le hiarratais a thagann ina dhiaidh sin ag aon chruinniú eile roimh shaoire an tSamhraidh. Tabharfaidh an Bord Bainistíochta údarás don Phríomhoide nó do dhaoine eile déileáil le hiarratais de réir pholasaí na scoile thar a cheann idir chruinniú deireanach na scoilbhliana agus chéad chruinniú na scoilbhliana nua.
 |

## **16. Dearbhú maidir le gan táillí a ghearradh**

Ní ghearrfaidh Bord Bainistíochta Gaelscoil Mhic Amhlaigh ná aon duine a ghníomhaíonn thar a cheann táillí ar íocaíocht nó ní lorgeoidh sé nó sí íocaíocht ná ranníocaíocht (cibé slí a dtuairiscítear) mar choinníoll de -

1. iarratas ar dhalta a ligean isteach sa scoil, nó
2. iontráil nó clárú leanúnach dalta sa scoil.

## **17. Socruithe maidir le daltaí nach bhfreastalaíonn ar theagasc reiligiúnach**

|  |
| --- |
| **Seo a leanas socruithe na scoile do dhaltaí, sa gcás gur iarr tuismitheoirí/caomhnóirí, go bhfreastalódh an dalta ar an scoil gan freastal ar theagasc reiligiúnach sa scoil. Ní bheidh laghdú ar lá scoile na ndaltaí sin mar thoradh ar na socruithe sin.**Ba cheart iarratas scríofa a dhéanamh chuig Príomhoide na scoile. Eagrófar cruinniú leis na tuismitheoirí/caomhnóirí chun plé a dhéanamh ar conas is féidir déileáil leis an iarratas sa scoil. |

##

## **18. An ceart chun athbreithnithe/achomhairc**

**Athbhreithniú ar chinntí an Bhord Bainistíochta**

Féadfaidh tuismitheoir/caomhnóir mac léinn iarraidh ar an mbord athbhreithniú a dhéanamh ar an gcinneadh áit sa scoil a dhiúltú do dhalta. Ní mór iarratais den chineál sin a dhéanamh de réir Alt 29C den Acht Oideachais 1998.

Tá an t-amlíne ina gcaithfear athbhreithniú den chineál sin a iarraidh agus na ceanglais eile a bhaineann maidir le hathbhreithnithe den chineál sin leagtha amach sna nósanna imeachta arna gcinneadh ag an Aire faoi alt 29B den Acht Oideachais 1998 atá foilsithe ar shuíomh gréasáin na Roinne Oideachais agus Scileanna.

Déanfaidh an Bord athbhreithnithe den chineál sin de réir na nósanna imeachta a rialaítear faoi Alt 29B i gcomhair le Alt 29C den Acht Oideachais 1998.

**Tabhair faoi deara:** Sa chás gur diúltaíodh áit d'iarratasóir mar gheall ar ró-éileamh ar áiteanna sa scoil, ní mór don iarratasóir iarraidh ar an mBord Bainistíochta **athbhreithniú ar an gcinneadh** sin a dhéanamh roimh achomharc a dhéanamh faoi alt 29 den Acht Oideachais 1998.

Sa chás gur diúltaíodh áit d'iarratasóir mar gheall ar chúis seachas ró-éileamh ar áiteanna sa scoil, féadfaidh an t-iarratasóir iarraidh ar an mBord Bainistíochta **athbhreithniú ar an gcinneadh** sin a dhéanamhroimh achomharc a dhéanamh faoi alt 29 den Acht Oideachais 1998.

**Ceart achomhairc**

Taréis diúltiú a fháil maidir le áit a fháil do pháiste sa scoil, déantar achomharc ar dtús chuig an mBord Bainistíochta i dtaobh cinneadh an Phríomhoide. Ceadaítear 3 seachtainí do thuismitheoirí chun an achomharc seo a dhéanamh agus ceadaítear 3 seachtainí don Bhord Bainistíochta freagra a thabhairt .

Faoi Alt 29 den Acht Oideachais 1998, féadfaidh tuismitheoir mac léinn achomharc a dhéanamh ar chinneadh na scoile seo áit sa scoil a dhiúltú.

Is féidir achomharc a dhéanamh faoi Alt 29 (1)(c)(i) den Acht Oideachais 1998 sa gcás gur diúltaíodh áit d'iarratasóir mar gheall ar ró-éileamh ar áiteanna sa scoil.

Is féidir achomharc a dhéanamh faoi Alt 29 (1)(c)(ii) den Acht Oideachais 1998 sa gcás gur diúltaíodh áit d'iarratasóir mar gheall ar chúis seachas ró-éileamh ar áiteanna sa scoil.

Sa gcás gur diúltaíodh áit d'iarratasóir mar gheall ar ró-éileamh ar áiteanna sa scoil, **ní mór** don iarratasóir iarraidh ar an mBord Bainistíochta **athbhreithniú ar an gcinneadh** sin a dhéanamh **roimh achomharc a dhéanamh** faoi alt 29 den Acht Oideachais 1998. (féach Athbhreithniú ar chinntí an Bhord Bainistíochta)

Sa gcás gur diúltaíodh áit d'iarratasóir mar gheall ar chás seachas ró-éileamh ar áiteanna sa scoil, féadfaidh an t-iarratasóir iarraidh ar an mBord Bainistíochta **athbhreithniú ar an gcinneadh** sin a dhéanamh roimh achomharc a dhéanamh faoi alt 29 den Acht Oideachais 1998. (féach Athbhreithniú ar chinntí an Bhord Bainistíochta)

Déanfar achomhairc faoi Alt 29 den Acht Oideachais 1998 a mheas agus a chinneadh ag coiste neamhspleách achomhairc arna cheapadh ag an Aire Oideachais agus Scileanna.

Tá an t-amlíne ina gcaithfear achomharc den gcineál sin a iarraidh agus na ceanglais eile a bhaineann maidir le hachomhairc den gcineál sin leagtha amach sna nósanna imeachta arna gcinneadh ag an Aire faoi alt 29B den Acht Oideachais 1998 atá foilsithe ar shuíomh gréasáin na Roinne Oideachais agus Scileanna.

**19. Daingniú agus Cumarsáid**

Dhaingnigh an Bhord Bainistíochta an polasaí seo ar 25ú Eanair 2023 agus cuireadh i n-iúl do thuismitheoirí é tríd an suíomh ghréasáin scoile. Is féidir cóip crua a fháil ach é a iarraidh. Déanfar athbhreithniú ar an bpolasaí seo go bhliantúil. Tá an polasaí seo in ionad gach polasaí eile maidir le iontráil agus clárucháin a tháinig roimhe.

Sínithe: **Seán Ó Leidhinn** Dáta: **25/01/2023**

**Seán Ó Leidhinn,**

**Cathaoirleach an Bhord Bainistíochta.**